ai4bharat/Pralekha huggingface dataset:
ప్రధాన మంత్రి కార్యాలయం
గ్లోబల్ సమిట్ ఆన్ సప్లయ్ చైన్ రిజిలియన్స్ లో ప్రధాన మంత్రి ప్రసంగం
యార్ ఎక్స్ లన్సి, ప్రెసిడెంట్ శ్రీ బైడెన్,
సప్లయ్ చైన్ రిజిలియన్స్ అనేటటువంటి ముఖ్యమైన అంశం పై ఈ శిఖర సమ్మేళనం చొరవ తీసుకొన్నందుకు మీకు నేను ధన్యవాదాలు పలుకుతున్నాను. మీరు బాధ్యతల ను స్వీకరించిన వెనువెంటనే ‘‘అమెరికా తిరిగి వచ్చింది’’ అన్నారు. మరి అంత తక్కువ కాలం లో, ఇది జరగడాన్ని మనమంతా గమనిస్తున్నాం. మరి ఈ కారణం గా, నేను అంటాను ‘‘మీకు మళ్లీ స్వాగతం’’ అని.
ఎక్స్ లన్సిజ్,
మహమ్మారి ఉత్పన్నం అయిన మొదట్లో, మనం అందరం టీకా మందులు, ఆరోగ్య సంబంధిత సామగ్రిల తో పాటు అత్యవసర ఔషధాల ను ఉత్పత్తి చేయడం కోసం కావలసిన ముడి పదార్థాల కు కొదువ ఉందని గ్రహించాం. ప్రస్తుతం ప్రపంచం ఆర్థికం గా తిరిగి కోలుకొనే ప్రయత్నాల లో పడింది. మరి ఇప్పుడు సెమి కండక్టర్ స్, ఇంకా ఇతర సరకుల కు చెందిన సరఫరా సంబంధి సమస్యలు ఆరోగ్యకర వృద్ధి కి అడ్డం వస్తున్నాయి. శిపింగ్ కంటేనర్ ల కు సైతం లోటు తలెత్తుతుందని ప్రపంచం లో ఎవరైనా ఆలోచించారా ?
ఎక్స్ లన్సిజ్,
ప్రపంచం లో టీకా మందుల సరఫరా ను మెరుగు పరచడం కోసం వ్యాక్సీన్ ల ఎగుమతి ని భారతదేశం వేగవంతం చేసింది. ఇండో-పసిఫిక్ ప్రాంతం లో ఉత్తమమైనటువంటి, తక్కువ ధర కు దొరికేటటువంటి కోవిడ్-19 వ్యాక్సీన్ ను సరఫరా చేయడం కోసం మేం మా క్వాడ్ భాగస్వాముల తో కలసి కృషి చేస్తున్నాం. వచ్చే సంవత్సరం లో ప్రపంచాని కి అందించడం కోసం 5 బిలియన్ కోవిడ్ వ్యాక్సీన్ డోజుల ను ఉత్పత్తి చేయాలని భారతదేశం నడుం బిగిస్తోంది. ఇది జరగాలి అంటే అందుకు ముడి పదార్థాల సరఫరా లో ఎలాంటి అడ్డం కి ఉండకుండా చూడటం అనేది చాలా ముఖ్యం.
ఎక్స్ లన్సిజ్,
ప్రపంచం లో సరఫరా వ్యవస్థ లను మెరుగు పరచాలి అంటే అందుకు ముఖ్యం గా మూడు అంశాలు అత్యంత ముఖ్యమైనవి అని నేను నమ్ముతున్నాను. అవి ఏమేమిటి అంటే - విశ్వసనీయమైన వనరు, దాపరికం అనేది లేకపోవడమూ, నిర్ణీత కాలమూ ను. మన సరఫరా లు అనేవి ఒక నమ్మకమైనటువంటి మూలాల వద్ద నుంచి ఉండడం అనేది చాలా జరూరు అయినటువంటిది. మనం భద్రత పరం గా కలసికట్టు గా ముందుకు పోవాలి అనేది కూడా ముఖ్యమైందే. విశ్వసనీయమైనటువంటి మూలాలు అవశ్యం ఏ విధం గా ఉండాలి అంటే అవి ఎలాంటి ప్రతీకార ధోరణి కి లోబడరాదు. అలా ఉంటేనే సరఫరా వ్యవస్థ ను దెబ్బ కు దెబ్బ వైఖరి బారి నుంచి సురక్షితం గా ఉంచుకోవచ్చును. సరఫరా వ్యవస్థ ఆధారపడదగింది గా ఉండాలంటే దానికి సంబంధించి పారదర్శకత్వం తప్పక ఉండితీరాలి. పారదర్శకత్వం లోపించినందువల్లనే ప్రపంచం లోని చాలా కంపెనీ లు చిన్న చిన్న వస్తువుల విషయం లో లోటు ను ఎదుర్కొంటున్నాయి. అత్యవసరమైన వస్తువు లు సకాలం లో సరఫరా కానట్లయితే, అటువంటప్పుడు భారీ నష్టాలు సంప్రాప్తిస్తాయి. కరోనా కాలం లో ఫార్మా మరియు మెడికల్ సప్లయ్ స్ లో మనం ఈ స్థితి ని స్పష్టం గా చూశాం. కాబట్టి, నిర్ణీత కాలం లోపల సరఫరా కు పూచీ పడాలి అంటే మనం సరఫరా వ్యవస్థల ను వేరు వేరు చోట్ల కు విస్తరింప చేసుకోవలసి ఉంటుంది. మరి దీని కోసం అభివృద్ధి చెందుతున్న దేశాల లో ప్రత్యామ్నాయ తయారీ సామర్ధ్యాల ను తీర్చి దిద్దాలి.
ఎక్స్ లన్సిజ్,
భారతదేశం ఔషధ నిర్మాణ సంబంధి అంశాలు, ఐటి, ఇంకా ఇతర వస్తువు ల విషయం లో విశ్వసించదగిన వనరుల ను కలిగి ఉన్న దేశం గా తనకంటూ ఒక పేరు ను తెచ్చుకొంది. మేం స్వచ్ఛ సాంకేతిక విజ్ఞానం సంబంధి సరఫరా వ్యవస్థ ఏర్పాటు లో కూడాను మాదైన భూమిక ను నిర్వహించడం కోసం ఎదురుచూస్తున్నాం. ఒక నిర్ణీత కాలం లోపల, మన ఉమ్మడి ప్రజాస్వామ్య విలువ ల ఆధారం గా, తదుపరి కార్యాచరణ ప్రణాళిక ను తయారు చేయడం కోసం వెంటనే కలవాలి అని మనం జట్ల ను ఆదేశించాలి అని నేను సూచిస్తున్నాను.
మీకు ధన్యావాదాలు.
అస్వీకరణ: ఇది ప్రధాన మంత్రి ప్రసంగాని కి రమారమి అనువాదం. సిసలు ఉపన్యాసం హిందీ భాష లో సాగింది.
రక్షణ మంత్రిత్వ శాఖ
శాండ్హర్స్ట్ అకాడమీలో 201వ సావరిన్ పరేడ్ వీక్షించడానికి యూకే వెళ్లిన భారత సైన్యాధ్యక్షుడు జనరల్ మనోజ్ పాండే
భారత సైన్యాధిపతి మనోజ్ పాండే ఇవాళ యునైటెడ్ కింగ్డమ్కు బయలుదేరి వెళ్లారు. శాండ్హర్స్ట్లో ఉన్న ప్రతిష్టాత్మక రాయల్ మిలిటరీ అకాడమీలో '201 సావరిన్ పరేడ్ ఆఫ్ కమీషనింగ్ కోర్స్ 223'ని వీక్షించడానికి 'సావరిన్ రిప్రజెంటేటివ్' హోదాలో అక్కడకు వెళ్లారు.
రాయల్ మిలిటరీ అకాడమీలో జరిగే సావరిన్ పరేడ్ ఒక సుప్రసిద్ధ కార్యక్రమం, ఘనమైన చరిత్ర దీని సొంతం. ప్రపంచ దేశాల నుంచి వచ్చిన అభ్యర్థులు, అధికారి హోదాలో ఇక్కడ శిక్షణ తీసుకుని, ఉత్తీర్ణులవుతారు. ఈ కవాతుకు 'సావరిన్ రిప్రజెంటేటివ్'గా హాజరవుతున్న భారతదేశ మొదటి సైన్యాధ్యక్షుడు జనరల్ మనోజ్ పాండే. తన పర్యటన సందర్భంగా, రాయల్ మిలిటరీ అకాడమీలోని 'ఇండియన్ ఆర్మీ మెమోరియల్ రూమ్'ను కూడా ఆయన సందర్శిస్తారు.
బ్రిటిష్ సైన్యాధ్యక్షుడు జనరల్ సర్ పాట్రిక్ సాండర్స్, యూకే సాయుధ దళాల వైస్ చీఫ్ ఆఫ్ డిఫెన్స్ స్టాఫ్ జనరల్ గ్విన్ జెంకిన్స్తోనూ జనరల్ మనోజ్ పాండే సమావేశం అవుతారు, వివిధ ఉన్నత స్థాయి చర్చల్లో పాల్గొంటారు. రక్షణ రంగంలో సహకారం, తీవ్రవాద వ్యతిరేక చర్యలు, వ్యూహాత్మక ప్రణాళికలను ఆ సమావేశాల్లో చర్చిస్తారు.
రెండు దేశాల మధ్య దౌత్య, సైనిక, సాంస్కృతిక సంబంధాలను బలోపేతం చేయడంలో ఒక ముఖ్య మైలురాయిగా ఈ పర్యటన నిలుస్తుంది.
జనరల్ మనోజ్ పాండేకు అందిన ప్రత్యేక ఆహ్వానం భారత్-యూకే మధ్య ఉన్న దీర్ఘకాలిక సహకారం, స్నేహాన్ని గుర్తు చేస్తుంది. శాంతిభద్రతలు పెంచడంలో భారతదేశ నిబద్ధతను ప్రపంచ వేదిక సాక్షిగా భారత జనరల్ పర్యటన చాటి చెబుతుంది. భారతదేశం-యునైటెడ్ కింగ్డమ్ మధ్య బలమైన స్నేహ పునాదిని మరింత బలోపేతం చేస్తుంది.
ఆరోగ్య, కుటుంబ సంక్షేమ మంత్రిత్వ శాఖ
ఔషధ నిర్మాణ సంబంధమైన ఉత్పత్తులు, పదార్థాలు, జీవ శాస్త్ర సంబంధమైన ఉత్పత్తులు మరియు సౌందర్య వర్ధక సాధనాల నియంత్రణ పరమైన విధుల రంగం లో సహకారానికి గాను భారతదేశం, ఇండోనేశియా ల మధ్య ఎమ్ఒయు కు ఆమోదం తెలిపిన మంత్రివర్గం
ఔషధ నిర్మాణ సంబంధమైన ఉత్పత్తులు, పదార్థాలు, జీవ శాస్త్ర సంబంధమైన ఉత్పత్తులు మరియు సౌందర్య వర్ధక సాధనాల నియంత్రణ పరమైన విధుల రంగంలో సహకారానికి గాను భారతదేశానికి చెందిన సెంట్రల్ డ్రగ్స్ స్టాండర్డ్ కంట్రోల్ ఆర్గనైజేశన్  కు మరియు ఇండోనేశియా కు చెందిన నేశనల్ ఏజెన్సీ ఫర్ డ్రగ్ అండ్ ఫూడ్ కంట్రోల్  కు మధ్య అవగాహన పూర్వక ఒప్పందానికి  ప్రధాన మంత్రి శ్రీ నరేంద్ర మోదీ అధ్యక్షతన జరిగిన కేంద్ర మంత్రివర్గ సమావేశం ఎక్స్-పోస్ట్ ఫ్యాక్టో ఆమోదాన్ని తెలిపింది. ఈ ఎమ్ఒయు పై జకార్తా లో 2018 మే నెల 29వ తేదీ నాడు సంతకాలు అయ్యాయి.
ఈ ఎమ్ ఒయు ఉభయ దేశాల లో నియంత్రణ పరమైన ఆవశ్యకతలను మరింత మెరుగైన రీతిలో అర్థం చేసుకోవడానికి మార్గాన్ని సుగమం చేయగలదని, తద్వారా ఇరు దేశాలకు ప్రయోజనం చేకూరుతుందని ఆశిస్తున్నారు. ఇది భారతదేశం నుండి ఔషధ నిర్మాణ సంబంధ ఉత్పత్తుల ఎగుమతి కి కూడా దోహదం చేయగలుగుతుంది.
అంతేకాకుండా, సమానత్వం, ఆదాన ప్రదానం మరియు పరస్పర ప్రయోజనం ప్రాతిపదికల పైన ఔషధ నిర్మాణ సంబంధ ఉత్పత్తుల నియంత్రణ విషయాలలో ఇరు దేశాలకు మధ్య ఫలప్రదమైన సహకారం తో పాటు సమాచార మార్పిడికి ఒక చట్రాన్ని ఇది ఏర్పాటు చేయగలుగుతుంది. ఇంకా, రెండు దేశాలకు చెందిన నియంత్రణ ప్రాధికార సంస్థల నడుమ మెరుగైన అవగాహనకు కూడా ఇది తోడ్పడుతుంది.(Visitor Counter : 27
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 216.70 కోట్ల డోసులు  అందించారు
గత 24 గంటల్లో 13,59,361 డోసులు అందించారు
దేశవ్యాప్త క్రియాశీల కేసుల సంఖ్య 48,027
మొత్తం కేసుల్లో క్రియాశీల కేసులు 0.11%
ప్రస్తుత రికవరీ రేటు 98.71%
గత 24 గంటల్లో 4,735 మంది కోలుకున్నారు. దీంతో, కోలుకున్నవారి మొత్తం సంఖ్య 4,39,62,664 కు పెరిగింది.
గత 24 గంటల్లో 4,858 కొత్త కేసులు నమోదయ్యాయి.
రోజువారీ పాజిటివిటీ రేటు 2.76%
వారపు పాజిటివిటీ రేటు 1.78%
గత 24 గంటల్లో చేసిన 1,75,935 కొవిడ్ పరీక్షలతో కలిపి ఇప్పటివరకు 89.17 కోట్ల పరీక్షలు చేశారు.
హోం మంత్రిత్వ శాఖ
కేంద్ర రిజర్వు పోలీసు దళం  ఆవిర్భావ దినోత్సవం సందర్భంగా సిబ్బందికి శుభాకాంక్షలు తెలిపిన కేంద్ర హోం & సహకార మంత్రి శ్రీ అమిత్ షా
తన శౌర్యంతో దేశ భద్రతను చెక్కు చెదరకుండా కాపాడడంలో అద్వితీయమైన సహకారాన్ని అందించడమే కాక ప్రతి భారతీయుడూ గర్వించే వీర చరిత్రను సృష్టించిన సిఆర్పిఎఫ్
సిఆర్పిఎఫ్ ఆవిర్భావ దినోత్సవ సందర్భంగా జవాన్లకు శుభాకాంక్షలు తెలుపడమే కాక అంకిత భావంతో వారు అందించిన సేవలకు, దేశం పట్ల అంకిత భావానికీ నా అభివందన 
కేంద్ర రిజర్వు పోలీసు దళం  ఆవిర్భావ దినోత్సవం సందర్భంగా సిబ్బందికి కేంద్ర హోం & సహకార శాఖల మంత్రి శ్రీ అమిత్ షా శుభాకాంక్షలు తెలిపారు. దేశ భద్రతను చెక్కు చెదరకుండా ఉంచడంలో ప్రత్యేక సహకారాన్ని అందించడమే కాక, ప్రతి భారతీయుడూ గర్వించే ఘనమైన వీర చరత్రను సిఆర్పిఎఫ్ సృష్టించిందని హోం మంత్రి ఒక ట్వీట్లో పేర్కొన్నారు. సిఆర్పిఎఫ్ ఆవిర్భావ దినోత్సవ సందర్భంగా జవాన్లకు శుభాకాంక్షలు తెలుపడమే కాక అంకిత భావంతో అందించిన సేవలకు, దేశం పట్ల అంకిత భావానికీ నా అభివందనలు  అని ఆయన అన్నారు.
కేంద్ర రిజర్వు పోలీసు దళాన్ని 27 జులై, 1939లో క్రౌన్ రిప్రజెంటేటివ్ పోలీసు గా ఏర్పాటు చేశారు. స్వాతంత్ర్యానంతరం, 28 డిసెంబరు 1949లో పార్లమెంటులో చేసిన చట్టం ద్వారా ఈ దళానికి కేంద్ర రిజర్వు దళంగా పేరు పెట్టారు. నూతనంగా స్వతంత్రం సాధించిన దేశ మారుతున్న అవసరాలకు అనుగుణంగా ఈ దళం పోషించనున్న బహుముఖ పాత్రలను నాటి కేంద్ర హోం మంత్రి సర్దార్ వల్లభాయ్ పటేల్ ముందుగానే ఊహించారు.
ప్రధాన మంత్రి కార్యాలయం
ఈద్- ఉల్- అజ్ హా నాడు ప్రజల కు శుభాకాంక్షల ను వ్యక్తం చేసిన ప్రధాన మంత్రి
ఈద్- ఉల్- అజ్ హా సందర్భం లో ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు.
ప్రధాన మంత్రి ఒక ట్వీట్ లో
‘‘ ఈద్ ముబారక్.
ఈద్- ఉల్- అజ్ హా సందర్భం లో శుభాకాంక్ష లు. సమాజం మెరుగుపడేందుకు గాను సామూహిక సహానుభూతి ని, సద్భావాన్ని మరియు అన్ని వర్గాల ను కలుపుకొనిపోయే భావన ను ఈ దినం పెంపొందింపచేయు గాక ’’
అని పేర్కొన్నారు.
ఆరోగ్య, కుటుంబ సంక్షేమ మంత్రిత్వ శాఖ
రాష్ట్రాలు, కేంద్ర పాలిత ప్రాంతాల్లో కొవిడ్ టీకాల లభ్యతపై తాజా సమాచారం
రాష్ట్రాలు, యూటీలకు అందిన 158.96 కోట్లకుపైగా డోసులు
రాష్ట్రాలు, కేంద్ర పాలిత ప్రాంతాల వద్ద అందుబాటులో 12.72 కోట్లకుపైగా నిల్వలు
దేశవ్యాప్తంగా కొవిడ్-19 టీకాల వేగాన్ని మరింత పెంచడానికి పరిధిని విస్తరించడానికి కేంద్ర ప్రభుత్వం కట్టుబడి ఉంది. దేశవ్యాప్త కొవిడ్-19 టీకా కార్యక్రమం గత ఏడాది జనవరి 16న ప్రారంభమైంది. కొవిడ్ టీకాల సార్వత్రికీకరణ కొత్త దశ గత ఏడాది జూన్ 21 నుంచి ప్రారంభమైంది. రాష్ట్రాలు, కేంద్ర పాలిత ప్రాంతాలకు మరిన్ని టీకాల లభ్యత, టీకాల లభ్యతపై దూరదృష్టిని పెట్టడం ద్వారా టీకా కార్యక్రమం వేగవంతమైంది. ఆయా రాష్ట్రాలు, కేంద్ర పాలిత ప్రాంతాలు చక్కటి ప్రణాళికతో పని చేయడానికి, టీకా సరఫరా గొలుసును క్రమబద్ధీకరించడానికి దీనిని ప్రారంభించారు.
సార్వత్రిక టీకా కార్యక్రమంలో భాగంగా, రాష్ట్రాలు, కేంద్ర పాలిత ప్రాంతాలకు ఉచితంగా కొవిడ్ టీకాలను అందించడం ద్వారా కేంద్ర ప్రభుత్వం మద్దతునిస్తోంది. టీకా సార్వత్రీకరణ కొత్త దశలో, దేశంలో తయారవుతున్న టీకాల్లో 75 శాతాన్ని కేంద్ర ప్రభుత్వం సమీకరించి, వాటిని రాష్ట్రాలు, కేంద్ర పాలిత ప్రాంతాలకు ఉచితంగా సరఫరా చేస్తోంది.
|
|
టీకా డోసులు
|
|

|
|
పంపిణీ చేసినవి
|
|
1,58,96,34,485
|
|
అందుబాటులోని నిల్వలు
|
|
12,72,19,636
158.96 కోట్లకుపైగా  టీకా డోసులు రాష్ట్రాలు, కేంద్ర పాలిత ప్రాంతాలకు ఇప్పటివరకు కేంద్ర ప్రభుత్వం ద్వారా , ప్రత్యక్ష సేకరణ పద్ధతిలో ఇప్పటివరకు రాష్ట్రాలు, కేంద్ర పాలిత ప్రాంతాలకు అందాయి.
రాష్ట్రాలు, కేంద్ర పాలిత ప్రాంతాల వద్ద 12.72 కోట్లకుపైగా  నిల్వలు, ఉపయోగించని డోసులు అందుబాటులో ఉన్నాయి.
సమాచార, ప్రసార మంత్రిత్వ శాఖ
గోవా వేదికగా జరిగిన 53వ భారత అంతర్జాతీయ చలన చిత్రోత్సవ ముగింపు వేడుకలో ఆయన ‘ఇండియన్ ఫిల్మ్ పర్సనాలిటీ ఆఫ్ ది ఇయర్’ అవార్డు అందుకున్న మెగాస్టార్ చిరంజీవి
గోవాలో 53 వ భారత అంతర్జాతీయ చలన చిత్రోత్సవం  ముగింపు వేడుకలో నేడు ప్రముఖ తెలుగు నటుడు,, పద్మభూషణ్ అవార్డు గ్రహీత, మెగాస్టార్ గా ప్రసిద్ధి చెందిన శ్రీ కొణిదెల శివశంకర వర ప్రసాద్ 2022 సంవత్సరానికి గాను ఇండియన్ ఫిల్మ్ పర్సనాలిటీ ఆఫ్ ద ఇయర్ అవార్డును అందజేశారు.
ఈ గౌరవ పురస్కారానికి తనని ఎంపిక చేసిన ఐఎఫ్ఎఫ్ఐ, కేంద్ర ప్రభుత్వం మరియు ప్రధానమంత్రితో పాటు చిరంజీవి తన తల్లిదండ్రులకు మరియు తెలుగు చిత్ర పరిశ్రమకు కృతజ్ఞతలు తెలిపారు. 'కొణిదెల శివశంకర వర ప్రసాద్గా నాకు జన్మనిచ్చిన నా తల్లిదండ్రులకు, చిరంజీవిగా నాకు పునర్జన్మ ఇచ్చిన తెలుగు చిత్ర పరిశ్రమకు నేను ఎప్పుడూ కృతజ్ఞుడనై ఉంటాను. ఈ పరిశ్రమకు జీవితాంతం రుణపడి ఉంటాను' అని చిరంజీవి అన్నారు.
ప్రతిష్టాత్మక అవార్డు అందుకున్న చిరంజీవి రాజకీయాల నుంచి తిరిగి సినీ రంగానికి వచ్చిన తనను అభిమానించిన అభిమానులకు హృదయపూర్వక కృతజ్ఞతలు తెలిపారు. 'నాపై చూపిన ప్రేమ, ఆప్యాయత చాలా గొప్పది. నేను 45 ఏళ్లకు పైగా పరిశ్రమలో ఉన్నాను, రాజకీయ రంగంలో ప్రవేశించి సినీ రంగానికి ఒక దశాబ్దం పాటు దూరంగా ఉన్నాను. సినిమా పరిశ్రమకు తిరిగి వస్తే ప్రజలు నన్ను ఏ మేరకు ఆదరిస్తారు అనే సందేహం కలిగింది. కానీ నా అభిమానుల ప్రేమ, ఆప్యాయత చెక్కు చెదరలేదు. వారి హృదయాల్లో నా స్థానం చెక్కుచెదరలేదు, జీవితాంతం చిత్ర పరిశ్రమలో ఉంటా. ఎప్పటికీ నేను మీతో ఉంటాను' అని చిరంజీవి అన్నారు. తనను గుర్తించి గౌరవించి జీవితాంతం గుర్తుండిపోయే పురస్కారాన్ని అందించిన ప్రభుత్వానికి, చలన చిత్ర రంగానికి చిరంజీవి కృతజ్ఞతలు తెలిపారు. 'ప్రతి ఒక్కరికీ శిరస్సు వంచి కృతజ్ఞతలు తెలియజేస్తున్నాను. సినీ రంగానికి తిరిగి రావాలి అనుకుంటున్న వారు తిరిగి రండి. ఇది అవినీతికి తావు లేని రంగం. మీలో ప్రతిభ ఉంటే, మీరు దాన్ని ప్రదర్శించవచ్చు. మీరు ఆకాశమంత ఎత్తుకు ఎదుగుతారు' అని చిరంజీవి పేర్కొన్నారు.
నాలుగు దశాబ్దాలకు పైగా చలనచిత్ర రంగంలో ఉన్న చిరంజీవి తెలుగులో 150కి పైగా చలన చిత్రాలలో హిందీ, తమిళం మరియు కన్నడ భాషలలో కొన్ని చిత్రాలలో నటించారు.
వ్యవసాయ మంత్రిత్వ శాఖ
డిజిటలైజ్ వ్యవసాయ పర్యావరణ వ్యవస్థ
"ఇండియా డిజిటల్ ఎకోసిస్టమ్ ఆఫ్ అగ్రికల్చర్ " నివేదికను ఖరారు చేసే ప్రక్రియలో భాగంగా డిపార్ట్మెంట్ ఉన్నత స్థాయి టాస్క్ఫోర్స్ను ఏర్పాటు చేసింది. టాస్క్ ఫోర్స్ సబ్జెక్ట్ నిపుణులు, రైతులు, రైతు ఉత్పత్తిదారుల సంస్థలు, సామాన్య ప్రజల నుండి సలహాలను ఆహ్వానించింది. వాటిని పరిగణలోకి తీసుకుని డిపార్ట్మెంట్ దేశంలో అగ్రిస్టాక్ను రూపొందించడానికి ఒక విధాన చట్రాన్ని ఖరారు చేసే ప్రక్రియలో ఉంది, ఇది రైతుల ఆదాయాన్ని పెంచడానికి మరియు వ్యవసాయ రంగం సామర్థ్యాన్ని మెరుగుపరచడానికి డిజిటల్ టెక్నాలజీల ద్వారా వినూత్న వ్యవసాయ-కేంద్రీకృత పరిష్కారాలను రూపొందించడానికి పునాదిగా ఉంటుంది. ఖరారు చేసిన తర్వాత, రైతుల ఆదాయాన్ని పెంచడానికి మరియు దేశంలో వ్యవసాయ రంగం యొక్క వ్యవసాయ సామర్థ్యం/సమర్థతను మెరుగుపరచడానికి ప్రభావవంతంగా దోహదపడేలా ఉపయోగపడుతుంది.
 అభివృద్ధి చేయడానికి ఆహ్వానించారు. డిపార్ట్మెంట్ వెబ్సైట్ ద్వారా అవగాహన ఒప్పనడం కి ప్రకటన ఇవ్వడం జరిగింది. పూర్తిగా ప్రో బోనో ప్రాతిపదికన అవగాహన ఒప్పందంపై సంతకం చేయడానికి మరియు పిఓసిలను అభివృద్ధి చేయడానికి కంపెనీలను ఆహ్వానించారు. అందుబాటులో ఉన్న డేటాను ఉపయోగించి నిర్మించగల అగ్రిస్టాక్ మరియు సర్వీస్ & సొల్యూషన్ల ఉపయోగాలను అర్థం చేసుకోవడంలో ఈ పిఓసిలు సహాయపడతాయి. వాటిలో రైతులకు ప్రయోజనకరంగా ఉంటే అటువంటి సంస్థలను జాతీయ స్థాయిలో వరకు వినియోగించుకునే అవకాశం ఉంటుంది. ఈ విషయంలో, ఎంపిక చేసిన జిల్లాలు/గ్రామాలలో ప్రూఫ్ ఆఫ్ కాన్సెప్ట్స్ పై పని చేయడానికి ప్రభుత్వం ప్రముఖ టెక్నాలజీ/అగ్రి-టెక్ ప్లేయర్స్ & స్టార్ట్-అప్లతో అవగాహన ఒప్పందాలపై సంతకం చేసింది.
కేంద్ర వ్యవసాయ, రైతు సంక్షేమ శాఖ మంత్రి శ్రీ నరేంద్ర సింగ్ తోమర్ ఈరోజు లోక్సభలో లిఖితపూర్వక సమాధానంలో ఈ సమాచారం అందించారు.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 పై పోరాటంలో భారత్ చొరవ
గ్రామ్-నెగటివ్ సెప్సిస్ వ్యాధిగ్రస్థుల ప్రాణాన్ని కాపాడే మందుల అభివృద్ధికి సిఎస్ఐఆర్ ప్రోత్సాహం
తీవ్రమైన వ్యాధి కోవిడ్-19 రోగులలో మరణాలు తగ్గించడానికి ఔషధం సామర్థ్యాన్ని అంచనా వేయడానికి సిఎస్ఐఆర్, ఇప్పుడు యాదృచ్ఛిక, అంధ, రెండు చేతులు, క్రియాశీల పోలిక-నియంత్రిత క్లినికల్ ట్రయల్ను ప్రారంభిస్తోంది
డ్రగ్స్ కంట్రోలర్ జనరల్ ఆఫ్ ఇండియా  ఈ పరీక్షలకు అనుమతి, ఇది త్వరలో బహుళ ఆసుపత్రులలో ప్రారంభం
ఇది రోగులకు చాలా సురక్షితం అని నిర్ధారణ, దాని వాడకంతో దైహిక
దుష్ప్రభావాలు లేవు
కౌన్సిల్ ఆఫ్ సైంటిఫిక్ అండ్ ఇండస్ట్రియల్ రీసెర్చ్ , దాని ప్రధాన న్యూ మిలీనియం ఇండియన్ టెక్నాలజీ లీడర్షిప్ ఇనిషియేటివ్  కార్యక్రమం ద్వారా, గ్రామ్-నెగటివ్ సెప్సిస్ అనే వ్యాధితో బాధపడుతున్న తీవ్రమైన రోగగ్రస్థుల ప్రాణాలను కాపాడటానికి ఔషధాన్ని అభివృద్ధి చేసినందుకు 2007 నుండి అహ్మదాబాద్లోని కాడిలా ఫార్మాస్యూటికల్స్ లిమిటెడ్కు సహకారం అందిస్తోంది. మొత్తం అభివృద్ధి చేయడంలో జరుగుతున్న ప్రయత్నాలను  సిఎస్ఐఆర్ నియమించిన కమిటీ పర్యవేక్షిస్తుంది. ఈ అనారోగ్యంతో బాధపడుతున్న రోగుల మరణాలను ఈ ఔషధం సగానికి పైగా తగ్గిస్తుందని తేలింది. ఈ స్థితిలో కనిపించే అచేతనంగా ఉన్న అవయవాలను వేగంగా కోలుకోవడానికి కూడా ఇది ఉపయోగపడుతుంది. ఇది ఇప్పుడు భారతదేశంలో మార్కెటింగ్ కోసం ఆమోదించారు. ఇది కాడిలా ఫార్మాస్యూటికల్స్ లిమిటెడ్ నుండి వాణిజ్యపరంగా 'సెప్సివాక్' పేరుతో లభిస్తుంది.
ఇది మనందరికీ గర్వకారణం, ఎందుకంటే ప్రపంచవ్యాప్తంగా మేలైన ప్రయత్నాలు ఈ దిశగా సాగుతున్నప్పటికీ మరణాలను తగ్గించడానికి ప్రపంచవ్యాప్తంగా గ్రామ్-నెగటివ్ సెప్సిస్లో మరే ఇతర ఔషధాన్ని ఆమోదించలేదు.
గ్రామ్-నెగటివ్ సెప్సిస్ లోను, తీవ్రమైన కోవిడ్-19 రోగులలోను, వారి సైటోకిన్ ప్రొఫైల్ లో భారీ మార్పునకు దారితీసే రోగనిరోధక ప్రతిస్పందన ఉంది. ఈ ఔషధం శరీరం రోగనిరోధక శక్తిని మాడ్యులేట్ చేస్తుంది, తద్వారా సైటోకిన్ దాడిని నిరోధిస్తుంది, దీనివల్ల మరణాలు తగ్గడం, రోగి వేగంగా కోలుకోవడం జరుగుతుంది.
కోవిడ్-19, గ్రామ్-నెగటివ్ సెప్సిస్తో బాధపడుతున్న రోగుల క్లినికల్ లక్షణాల మధ్య సారూప్యతలను గమనించిన సిఎస్ఐఆర్, ఇప్పుడు యాదృచ్ఛిక, అంధ, రెండు చేతులు, క్రియాశీల పోలిక-నియంత్రిత క్లినికల్ ట్రయల్ను ప్రారంభిస్తోంది, మరణాలను తగ్గించడానికి ఔషధాల సామర్థ్యాన్ని అంచనా వేయడానికి ఈ పరీక్షను తీవ్రమైన అనారోగ్య కోవిడ్-19 రోగులపై కూడా పరీక్షలు చేస్తుంది. డ్రగ్స్ కంట్రోలర్ జనరల్ ఆఫ్ ఇండియా  ఈ క్లినికల్ ట్రయిల్ ను ఆమోదించింది. ఇది త్వరలో బహుళ ఆసుపత్రులలో ప్రారంభమవుతుంది.
ఔషధంలో ఉండే మైకోబాక్టీరియం రోగులలో చాలా సురక్షితం అని తేలింది, దాని వాడకంతో దైహిక దుష్ప్రభావాలు ఏవీ సంబంధం కలిగి ఉండవు. అటువంటి అనారోగ్య రోగుల నిర్వహణలో ఎటువంటి పరిమితి లేకుండా అవసరమైన ఇతర చికిత్సలతో పాటుగా దీనిని ఉపయోగించవచ్చు. రక్షిత రోగనిరోధక శక్తిని పెంచడం , రక్షిత ప్రతిస్పందనను  అణచివేయడం దీని ప్రత్యేక లక్షణాలలో ఉన్నాయి.
ఆసుపత్రిలో చేరిన కోవిడ్-19 రోగులు వేగంగా కోలుకోవటానికి, వారి ద్వారా వ్యాధి వ్యాప్తిని తగ్గించడానికి, కోవిడ్-19 సోకిన రోగులతో సంబంధం ఉన్న కుటుంబ సభ్యులు, ఆరోగ్య సంరక్షణ కార్మికులు వంటి వ్యక్తులకు రోగనిరోధ శక్తిని అందించడానికి సి.ఎస్.ఐ.ఆర్ పరిశీలనలు జరుపుతోంది.
[#CSIRFightsCovid19]
సూక్ష్మ, లఘు, మధ్య తరహా సంస్థల మంత్రిత్వ శాఖష్
స్వచ్ఛతా ప్రచారాన్ని ప్రారంభించిన కెవిఐసి
అనేక సందర్భాలలో దేశ పౌరులందరికీ స్వచ్ఛతకు, పారిశుద్ధ్యానికి సంబంధించిన సందేశాన్ని ప్రధానమంత్రి నరేంద్ర మోడీ ఇచ్చారు. స్వచ్ఛ భారత్ మిషన్ను న్యూఢిల్లీలోని రాజ్పథ్లో ప్రారంభిస్తూ, కేవలం స్వచ్ఛత కలిగిన భారతదేశం మాత్రమే మహాత్మా గాంధీ జయంతి రోజున ఉత్తమ నివాళులను అర్పించగదని ప్రధానమంత్రి అన్నారు.
దేశవ్యాప్తంగా స్వచ్ఛ భారత్ మిషన్ను జాతీయ ఉద్యమంగా అక్టోబర్ 2, 2014న ప్రారంభించారు.
ప్రధానమంత్రి ఈ స్వప్నాన్ని సాకారం చేసేందుకు ఖాదీ, గ్రామీణ పరిశ్రమల కమిషన్  తన పూర్తి సామర్ధ్యంతో, పరిపూర్ణ సంకల్పంతో పని చేస్తోంది. ఈ విషయమై, కమిషన్ చైర్మన్ శ్రీ మనోజ్ కుమార్ స్వచ్ఛత ప్రచారాన్ని ప్రారంభించి, న్యూఢిల్లీలోని రాజ్ఘాట్ వద్ద పరిశుద్ధమైన, స్వచ్ఛమైన పరిసరాలను కల్పించాలన్న తన సంకల్పాన్ని పునరుద్ఘాటించారు.
ఇంతకు ముందు, ప్రధానమంత్రి జన్మదినం సందర్భంగా సెప్టెంబర్ 17, 2022న ప్రజలకు పారిశుద్ధ్యం పట్ల అవగాహనను కల్పించేందుకు కేంద్ర సూక్ష్మ, చిన్న, మధ్య తరహా పరిశ్రమల మంత్రి శ్రీ నారాయణ్ రాణె నాయకత్వంలో కమిషన్ కేంద్ర కార్యాలయంలోని అధికారులు, సిబ్బందితో కలిసి కెవిసి చైర్మన్ జుహూ బీచ్ వద్ద స్వచ్ఛతా కార్యక్రమాన్ని నిర్వహించారు.
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ సహాయంపై తాజా సమాచారం
అంతర్జాతీయ సహాయాన్ని అత్యంత వేగంగా రాష్ట్రాలకు అందిస్తున్న కేంద్రం
ఇప్పటిదాకా 11,000 కు పైగా ఆక్సిజెన్ కాన్సంట్రేటర్లు; 13,500 పైగా ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 7,500 పైగా వెంటిలేటర్లు; దాదాపు 5.3 లక్షల రెమిడిసెవిర్ ఇంజెక్షన్ల పంపిణీ
దేశంలో పెరుగుతున్న కోవిడ్ కేసుల దృష్ట్యా నివారణ దిశలో భారత్ చేస్తున్న కృషికి తోడుగా ప్రపంచం నలుమూలల నుంచి వివిధ దేశాలు, సంస్థలు పంపుతున్న విరాళాలు, సహాయ సామగ్రిని భారత ప్రభుత్వం ఏప్రిల్ 27 నుంచి అందుకుంటోంది. సంపూర్ణ పాలన లక్ష్యంగా అందరికీ ఈ సహాయం ఒక క్రమ పద్ధతిలో అందేలా ప్రభుత్వం కృషి చేస్తోంది. భారత ప్రభుత్వంలోని వివిధ మంత్రిత్వ శాఖలు ఈ సహాయాన్ని రాష్ట్రాలకు, కేంద్ర పాలిత ప్రాంతాలకు వెనువెంటనే వేగంగా పంపటంలో సమన్వయంతో పనిచేస్తున్నాయి.
ఏప్రిల్ 27 నుంచి మే 15 దాకా మొత్తం 11,058 ఆక్సిజెన్ కాన్సంట్రేటర్లు; 13,496 ఆక్సిజెన్ సిలిండర్లు; 19 ఆక్సిజెన్ తయారీ ప్లాంట్లు; 7,365 వెంటిలేటర్లు; దాదాపు 5.3 లక్షల రెమిడిసెవిర్ ఇంజెక్షన్లు రాష్ట్రాలకు, కేంద్రపాలిత ప్రాంతాలకు పంపిణీ జరిగాయి. రోడ్డు, వాయు మార్గాల ద్వారా ఈ పంపిణీ కొనసాగుతోంది.
కజకిస్తాన్, జపాన్, స్విట్జర్లాండ్, ఒంటారియో , యు ఎస్ ఎ, ఈజిప్ట్, బ్రిటిష్ ఆక్సిజెన్ కంపెనీ  నుంచి అందిన ప్రధాన సహాయ సామగ్రి ఇలా ఉంది:
· ఆక్సిజెన్ కాన్సంట్రేటర్లు : 100
· వెంటిలేటర్లు: 500
· ఆక్సిజెన్ సిలిండర్లు: 300
· రెమిడిసివిర్: 40,000
· మాస్కులు, తదితర రక్షణ సామగ్రి
ఈ సహాయ సామగ్రి అనేక రాష్ట్రాలు, కేంద్ర పాలిత ప్రాంతాలకు చేరుకుంది.
విదేశీ సాయంగా అందుకున్న కోవిడ్ సహాయ సామగ్రి గురించి, అది రోగులకు సహాయపడుతున్న తీరు గురించి హిమాచల్ ప్రదేశ్ రాష్ట్ర నిఘా అధికారి డాక్టర్ రమేశ్ చంద్ ఇలా మాట్లాడుతున్నారు.
[డిడి న్యూస్ ట్విట్టర్ లింక్: https://twitter.com/DDNewslive/status/1393859966159572993?s=08]
తక్షణమే సమర్థవంతంగా రాష్ట్రాలకు, కేంద్ర పాలిత ప్రాంతాలకు కేటాయించటం, పంపిణీ చేయటం అన్నవి అవిచ్ఛిన్నంగా సాగే ప్రక్రియ. కేంద్ర ఆరోగ్య మంత్రిత్వశాఖ సమగ్రంగా ఈ కార్యక్రమాన్ని ఎప్పటికప్పుడు పర్యవేక్షిస్తూ ఉంది. మంత్రిత్వశాఖ ఇందుకోసం ప్రత్యేకంగా ఒక సమన్వయ విభాగాన్ని ఏర్పాటు చేసింది. విదేశీ సహాయాన్ని అందుకోవటం, దాన్ని పంపిణీ చేయటం లాంటివి పర్యవేక్షిస్తుంది. ఏప్రిల్ 26 నుంచి ఈ విభాగం పనిచేయటం ప్రారంభమైంది. మే 2వ తేదీ నుంచి ప్రామాణిక ఆచరణావిధానాలు రూపొందించి అమలు చేస్తోంది.
రసాయనాలు, ఎరువుల మంత్రిత్వ శాఖ
మహారాష్ట్రకు రెమ్డెసివిర్ సరఫరాకు కేంద్ర ప్రభుత్వం అన్ని విధాలా సహాయం చేస్తుంది: శ్రీ మన్సుఖ్ మాండవియా
రెమ్డెసివిర్ సరఫరాకు గాను భారత ప్రభుత్వం మహారాష్ట్రకు అన్ని విధాలా సహాయం చేస్తుందని కేంద్రం రసాయన, ఎరువుల శాఖ మంత్రి శ్రీ మన్సుఖ్ మాండవియా ఈ రోజు అన్నారు. ఈ విషయమై మహారాష్ట్ర ప్రభుత్వానికి చెందిన అధికారులతో కేంద్రం చురుగ్గా సంప్రదింపులు జరుపుతోందని ఆయన అన్నారు.
రెమ్డెసివిర్ సరఫరాకు అన్ని విధాలుగా సహకరిస్తోందని మంత్రి శ్రీ మన్సుఖ్ మాండవియా ఈ రోజు పేర్కొన్నారు. రెమ్డెసివిర్ సరఫరాకు సంబంధించి వరుస ట్వీట్లలో మహారాష్ట్ర ప్రభుత్వం చేసిన వివిధ ప్రకటనలను ఆయన ఈ సందర్భంగా తీవ్రంగా ఖండించారు. దేశంలో రెమ్డెసివిర్ ఉత్పత్తిని రెట్టింపు చేసే ప్రభుత్వం, తయారీ సామర్థ్యాన్ని పెంచడానికి 12.4.2021 నుండి మరో 20 ప్లాంట్లకు త్వరితగతిన అనుమతి ఇచ్చిందని మంత్రి శ్రీ మాండవియా చెప్పారు.
మహారాష్ట్ర ప్రజలకు రెమ్డెసివిర్ తగినంత సరఫరా చేయడానికి గాను కేంద్ర ప్రభుత్వం తగిన ప్రాధాన్యతనిస్తోందని అన్నారు. ప్రభుత్వ రికార్డు ప్రకారంగా
ఈవోయూకు చెందిన ఒక యూనిట్. సెజ్లో మరోకటి మాత్రమే అందుబాటులో ఉన్నాయి. రెమ్డెసివిర్ తయారీదారులందరితో ప్రభుత్వం సంప్రదింపులు జరుపుతోంది. ఈ సూది మందు సరఫరాకు సంబంధించి సంస్థలతో ఎలాంటి కన్సైన్మెంట్ కూడా వివాదంలో చిక్కుకోలేదు. స్టాక్ లభ్యత కలిగి ఉన్నట్టుగా చెబుతున్న సంబంధిత అధికారులు సంబంధిత 16 కంపెనీల జాబితాను, డబ్ల్యూహెచ్ఓ-జీఎంపీని తమతో పంచుకోవాలని మంత్రి సంబంధిత వ్యక్తులను కోరారు. ప్రజల్ని ఆదుకొనేందుకు గాను అవసరమైన ప్రతీ చర్యలను చేపట్టేందుకు కేంద్ర ప్రభుత్వం కట్టుబడి ఉందని మంత్రి వివరించారు.
ప్రధాన మంత్రి కార్యాలయం
అమెరికా వైస్ ప్రెసిడెంట్ గా ఎన్నికైన కమలా హారిస్ కు శుభాకాంక్షలు
అమెరికా వైస్ ప్రెసిడెంట్ గా ఎన్నికైన శ్రీమతి కమలా హారిస్ కు ప్రధానమంత్రి శ్రీ నరేంద్ర మోదీ శుభాకాంక్షలు తెలియచేశారు.
"కమలా హారిస్ జీ మీకు హృదయపూర్వక శుభాకాంక్షలు. మీ విజయం మీ సన్నిహితులకే కాదు, భారతీయ అమెరికన్లకు కూడా ఎంతో గర్వకారణం. మీ మద్దతు, నాయకత్వంలో భారత-అమెరికా సంబంధాలు మరింత బలోపేతం అవుతాయని నేను విశ్వాసం ప్రదర్శిస్తున్నాను" అని శ్రీ మోదీ తన సందేశంలో తెలిపారు.
హోం మంత్రిత్వ శాఖ
మాదక ద్రవ్యాలు స్వాధీనం చేసుకున్న బిఎస్ఎఫ్
సరిహద్దు భద్రతా దళం  2020 జనవరి 1వ తేదీ నుండి 2023 జూన్ 30వ తేదీ వరకు స్వాధీనం చేసుకున్న మాదక ద్రవ్యాల అంతర్జాతీయ సరిహద్దుల వారీ వివరాలు అనుబంధం-Iలో ఉన్నాయి. స్వాధీనం చేసుకున్న మాదక ద్రవ్యాలను నార్కోటిక్స్ డ్రగ్స్ & సైకోట్రోపిక్ సబ్స్టాన్సెస్ యాక్ట్, 1985  సంబంధిత నిబంధనల ప్రకారం తదుపరి విచారణకు గాని వాటిని ధ్వంసం చేయడానికి గాని రాష్ట్ర పోలీసు/నార్కోటిక్స్ నియంత్రణ బ్యూరో/ఇతర డ్రగ్ లా ఎన్ఫోర్స్మెంట్ ఏజెన్సీలు  కు బిఎస్ఎఫ్ అందజేస్తుంది. మాదకద్రవ్యాల అక్రమ రవాణా నుండి దేశం సరిహద్దును రక్షించడానికి ప్రభుత్వం అనేక చర్యలు తీసుకుంది.
-
బోర్డర్ సెక్యూరిటీ ఫోర్స్, సశస్త్ర సీమా బల్, అస్సాం రైఫిల్స్, ఇండియన్ కోస్ట్ గార్డ్లకు నార్కోటిక్ డ్రగ్స్ & సైకోట్రోపిక్ సబ్స్టాన్సెస్  చట్టం, 1985 కింద భూతలం, సముద్ర సరిహద్దుల్లో మాదకద్రవ్యాల నిషేధం కోసం అధికారం ఇచ్చారు.
-
అదనపు ప్రత్యేక నిఘా పరికరాలు, అందుబాటులో ఉన్న ఇతర వనరులను హాని కలిగించే ప్రదేశాల్లో మోహరించడం ద్వారా నిఘాను బలోపేతం చేయడానికి సరిహద్దు వెంబడి వివరణాత్మక దుర్బలత్వ మ్యాపింగ్ జరిగింది.
-
హ్యాండ్ హెల్డ్ థర్మల్ ఇమేజర్ , నైట్ విజన్ డివైస్ , ట్విన్ టెలిస్కోప్ యుఏవిలు మొదలైన నిఘా పరికరాలు ప్రభావవంతమైన ప్రాంత ఆధిపత్యం కోసం ఫోర్స్ మల్టిప్లైయర్లుగా ఉపయోగిస్త్తున్నారు. దానితో పాటు, లాంగ్-రేంజ్ రికనైసెన్స్ అండ్ అబ్జర్వేషన్ సిస్టమ్ , బ్యాటిల్ ఫీల్డ్ సర్వైలెన్స్ రాడార్  కూడా మోహరించారు. సీసీటీవీ/పిటిజడ్ కెమెరాలు, ఐఆర్ సెన్సార్లు, కమాండ్, కంట్రోల్ సిస్టమ్తో కూడిన ఇన్ఫ్రారెడ్ అలారంతో కూడిన ఇంటిగ్రేటెడ్ సర్వైలెన్స్ టెక్నాలజీని అంతర్జాతీయ సరిహద్దులోని ఎంపిక చేసిన ప్యాచ్లలో కూడా ఏర్పాటు చేశారు.
-
సరిహద్దుల చుట్టూ నిరంతర నిఘా నిర్వహించడం ద్వారా సరిహద్దులపై ప్రభావవంతమైన ఆధిపత్యం. అంతర్జాతీయ సరిహద్దుల వెంబడి పెట్రోలింగ్, నాకాస్ వేయడం, పరిశీలన పహారా కేంద్రాలు నిర్వహించడం.
-
అంతర్జాతీయ సరిహద్దు వెంబడి కంచె, బోర్డర్ అవుట్ పోస్ట్లు , బోర్డర్ ఫ్లడ్ లైట్ల ఏర్పాటు, అంతర్జాతీయ సరిహద్దులోని నదీతీర ప్రాంతాలపై ఆధిపత్యం కోసం వాటర్క్రాఫ్ట్ / బోట్లు, ఫ్లోటింగ్ బిఓపిలను ఉపయోగించడం.
-
రాష్ట్ర పోలీసు, నార్కోటిక్స్ కంట్రోల్ బ్యూరో , డైరెక్టరేట్ ఆఫ్ రెవెన్యూ ఇంటెలిజెన్స్  మొదలైన ఇతర ఏజెన్సీలతో ప్రత్యేక కార్యకలాపాలు, ఉమ్మడి కార్యకలాపాలు సరిహద్దుల వెంబడి నిర్వహించబడుతున్నాయి.
-
అంతర్జాతీయ ప్రభావాలను కలిగి ఉన్న డ్రగ్స్పై వివిధ సమస్యలను పరిష్కరించడానికి పొరుగు దేశాలతో పాటు మయన్మార్, శ్రీలంక, బంగ్లాదేశ్ మొదలైన ఇతర దేశాలతో డైరెక్టర్ జనరల్ స్థాయి చర్చలు నిర్వహించడం జరిగింది.